CELEX: 62014TN0565
Language: hu
Date: 2014-07-30 00:00:00
Title: T-565/14. sz. ügy: 2014. július 30-án benyújtott kereset – EEB kontra Bizottság

10.11.2014   
            
            
               HU
            
            
               Az Európai Unió Hivatalos Lapja
            
            
               C 395/51
            
         
      2014. július 30-án benyújtott kereset – EEB kontra Bizottság
      (T-565/14. sz. ügy)
      (2014/C 395/64)
      Az eljárás nyelve: angol
      
         Felek
      
      
         Felperes: European Environmental Bureau (EEB) (Brüsszel, Belgium) (képviselő: S. Podskalská ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a megtámadott 2014. június 12-i bizottsági határozatot (Ares (2014)1915757);
               
            
                  —
               
               
                  semmisítse meg a második megtámadott, 2014. február 17-i 2014/804/EU bizottsági határozatot;
               
            
                  —
               
               
                  a Bizottságot kötelezze az eljárási költségek megfizetésére.
               
            
         Jogalapok és fontosabb érvek
      
      A felperes jelen keresete azon 2014. június 12-i bizottsági határozat (Ares (2014) 1915757) megsemmisítésére irányul, amely mint elfogadhatatlant elutasította a felperesnek az ipari kibocsátásokról szóló 2010/75/EU európai parlamenti és tanácsi irányelv (1) 32. cikkében említett átmeneti nemzeti terv Lengyel Köztársaság általi bejelentéséről szóló, 2014. február 17-i C(2014) 804 végleges bizottsági határozat belső felülvizsgálata iránti kérelmét.
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, az Ares (2014) 1915757 határozattal kapcsolatos, az 1367/2006 rendelet (2) és a 2010/75 irányelv megsértésére alapított jogalap:
                  
                              —
                           
                           
                              az átmeneti nemzeti terv egyedi hatályú intézkedés, ezért az 1367/2006 rendelet értelmében vett igazgatási aktus. A felperes szerint a Bizottságnak így elfogadhatónak kellett volna nyilvánítania a belső felülvizsgálat iránti kérelmet;
                           
                        
                              —
                           
                           
                              a Bizottságnak az Aarhusi Egyezménnyel összhangban kellett volna értelmeznie az 1367/2006 rendelet 10. cikkét, és meg kellett volna állapítania az 1367/2006 rendelet 2. cikke (1) bekezdése g) pontjának jogellenességét;
                           
                        
                              —
                           
                           
                              a Bizottság érvelése a 2010/75 irányelv irányadó rendelkezéseinek helytelen értelmezésén alapult.
                           
                        
            
                  2.
               
               
                  A második, C(2014) 804 végleges bizottsági határozattal kapcsolatos, az EUSZ 17. cikk, a 2010/75 irányelv, a 2012/115 bizottsági végrehajtási határozat (3), az Aarhusi Egyezmény, a 2001/42 irányelv (4) és a 2008/50 irányelv (5) megsértésére alapított jogalap.
               
            
         (1)  Az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelv (HL L 334., 17. o.).
      
         (2)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).
      
         (3)  : Az ipari kibocsátásokról szóló 2010/75/EU európai parlamenti és tanácsi irányelvben említett átmeneti nemzeti tervekre vonatkozó szabályok meghatározásáról szóló, 2012. február 10-i 2012/115/EU bizottsági végrehajtási határozat (az értesítés a C(2012) 612. számú dokumentummal történt) (HL L 52., 12. o.).
      
         (4)  A bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelv (HL L 197., 30. o.; magyar nyelvű különkiadás 15. fejezet, 6. kötet, 157. o.).
      
         (5)  A környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (HL L 152., 1. o.).